หมอลี่ ชี้เอไอเอส หรือดีแทค ตัวเลือก แจส ร่วมเป็นพันธมิตร เสริมแกร่งคลื่น 900
หมอลี่ ประเมิน 4 ค่ายมือถือ ชี้เอไอเอส เล็งถก ทีโอที ร่วมใช้คลื่น 2300 ดีแทค ดิ้นสุดตัว เจรจา CAT ขอใช้คลื่น 800 ต่อ ก่อนจะหมดปี 61 ขณะที่ แจส อาจจับมือ ดีแทค หรือเอไอเอส เป็นพันธมิตร เสริมศักยภาพคลื่น เลี่ยงใช้เม็ดเงินจำนวนมากลงทุนเสาสัญญาณ,เมื่อวันที่ 21 ธ.ค. นพ.ประวิทย์ ลี่สถาพรวงศา กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ประเมินว่า บริษัท แอดวานซ์ ไวร์เลส เน็ทเวอร์ค จำกัด ในกลุ่ม ADVANC แม้จะไม่ชนะการประมูลคลื่นความถี่ 900 MHz ในครั้งนี้ แต่เชื่อว่าเอไอเอส ที่อยู่ระหว่างเจรจาร่วมใช้งานคลื่น 2300 MHz กับ บมจ.ทีโอที (TOT) คาดว่าข้อสรุปของการสรรหาพันธมิตร TOT จะต้องมีเอไอเอส เป็นส่วนร่วมอย่างแน่นอน แต่จะเป็นจำนวนคลื่นเท่าไรนั้นต้องดูกันต่อไป โดยปัจจุบันเอไอเอส มีคลื่นในมือ แบ่งเป็น 1800 MHz จำนวน 15 MHz (สิ้นสุดใบอนุญาตปี 2576) และ 2100 MHz จำนวน 15 MHz (สิ้นสุดใบอนุญาตปี 2570) รวมทั้งสิ้น 30 MHz,ขณะที่ บริษัท ดีแทค ไตรเน็ต จำกัด ในกลุ่ม DTAC มีการเสนอราคาสุดท้ายที่ 70,180 ล้านบาท สะท้อนให้เห็นว่าดีแทค มีความตั้งใจที่จะแข่งขัน และไม่ออกจากการเป็นผู้เล่นในตลาด โดยขณะนี้ดีแทค มีจำนวนคลื่นในมือมากพอสมควร รวมทั้งสิ้น 50 MHz แบ่งเป็น คลื่นความถี่ 850 MHz จำนวน 10 MHz และคลื่น 1800 MHz จำนวน 25 MHz (สิ้นสุดสัญญาสัมปทานที่ได้รับจาก บมจ.กสท โทรคมนาคม หรือ CAT ในปี 2561) และคลื่น 2100 MHz จำนวน 15 MHz (สิ้นสุดใบอนุญาตปี 2570) อย่างไรก็ตาม หลังจากปี 2561 จำนวนคลื่นอาจลดลง จากสิ้นสุดสัญญาสัมปทาน โดยทางดีแทค อยู่ระหว่างการเจรจากับ CAT เพื่อขอใช้คลื่น 1800 MHz จำนวน 20 MHz ซึ่งมองว่าจุดวิกฤติของดีแทค คงไม่ใช่เรื่องของจำนวนคลื่น แต่อาจเป็นเรื่องของระยะเวลามากกว่า,ในส่วนของ บริษัท ทรูมูฟ เอช ยูนิเวอร์แซล คอมมิวนิเคชั่น จำกัด ในกลุ่ม TRUE ปัจจุบันบริษัทฯ มีคลื่นรวมทั้งสิ้น 55 MHz แบ่งเป็น คลื่นความถี่ 850 MHz จำนวน 15 MHz (เช่าจาก CAT สิ้นสุดปี 2568), 900 MHz จำนวน 10 MHz (สิ้นสุดใบอนุญาตปี 2573) , 1800 MHz จำนวน 15 MHz (สิ้นสุดใบอนุญาตปี 2576) และคลื่น 2100 MHz จำนวน 15 MHz (สิ้นสุดใบอนุญาตปี 2570),สำหรับผู้ประกอบการรายใหม่ บริษัท แจส โมบาย บรอดแบนด์ จำกัด ในกลุ่ม JAS เดิมเป็นผู้ให้บริการโครงข่ายใยแก้วนำแสง FTTx มีความจำเป็นที่จะต้องจับมือกับพันธมิตร ไม่ว่าจะเป็นเอไอเอส หรือดีแทค เพื่อเสริมศักยภาพคลื่นที่มีอยู่ในมือ คือ คลื่น 900 MHz จำนวน 10 MHz (สิ้นสุดใบอนุญาตปี 2573) ซึ่งหากไม่สามารถร่วมมือได้ อาจจะส่งผลทำให้แจส ต้องมีการลงทุนเสาสัญญาณค่อนข้างมาก แต่หากพันธมิตรเป็นดีแทค มองว่าดีแทค จะกลายเป็นผู้เล่นที่มีคลื่นในมือมากที่สุด.
หมอลี่ ประเมิน 4 ค่ายมือถือ ชี้เอไอเอส เล็งถก ทีโอที ร่วมใช้คลื่น 2300 ดีแทค ดิ้นสุดตัว เจรจา CAT ขอใช้คลื่น 800 ต่อ ก่อนจะหมดปี 61 ขณะที่ แจส อาจจับมือ ดีแทค หรือ เอไอเอส เป็นพันธมิตร เสริมศักยภาพคลื่น
ประมูล4G,คลื่น900,4G,คลื่นความถี่,ค่ายมือถือ,แจส,เจรจาคลื่นTOT,ดีแทค,พันธมิตรใช้คลื่น,กสท,หมอลี่,ประวิทย์ ลี่สถาพรวงศา,กสทช.,แจสหาพันธมิตร,ข่าวเศรษฐกิจ,ข่าว,ไทยรัฐออนไลน์